Den Vest-Sjællandske Avis, 1826-05-20
Fra Grækenland har man dennegang erholdet høist gunstige Efterretninger. J London har man faaet Breve, som ere directe ankomne fra Zante af 10de April, og som melde: at den Græske Flaade under Miaulis er ankommen til Messolunghi, at Jbrahims Storm paa Klisova er mislykkedes og at Tripoliza har maattet capitulere formedelst Mangel paa Levnetsmidler. Jfølge Breve fra Prevesaaf 10de April og fra Corfu af 15de, som man vil have faaet i Paris, er Jbrahim Paschas Foretagende imod Messolunghi aldeles feilslaget. Redschid Pascha er haardt, saaret. Goura og Fabrier har bemægtiget sig Tyrkernes Skandser og udbredet Skræk lige til Arta. Miaulis var i Messolunghi og man havde af en Jld paa Søen sluttet sig til at han havde angrebet den Ægyptiske Flaade. Messolunghi er nu forsynet med Levnetsmidler; Ottomannerne ere modløse. Sandsynligen ville Efterretningerne fra Rusland fuldende hvad Grækernes Mod har saa skiønt begyndt. – Endelig berettes fra Triest under 28de April, at ifølge Breve fra Corfu af den 17de har Jbrahim Pascha efter det sidste mislykkede Angreb paa Messolunghi forladt Leieren og begivet sig tilbage til Morea, hvor Colocothroni har bemægtiget sig Tripoliza ved en Capitulation. Den meget haardt saarede Seraskier Redschid Pascha ligger syg i Prevesa. Miaulis, som har provianteret Messolunghi paa flere Maaneder, krydser bestandig foran Staden, og skal have bemægtiget sig en Convoi paa 30 Franske Skibe beladte med Munition og Levnetsmidler, og som kom fra Alexandrien. Denne sidste Efterretning bekræftes ogsaa ved en Skrivelse fra Hr. Eynard til den Græske Committee, men denne Convoi er bleven taget inden Flaaden ankom til Messolunghi og er bleven opbragt til Napoli di Romania. Den Østerrigske Jagttager melder: at den dalmatiske Søerøver Vasso Brankovitsch har overfaldet den Tyrkiske Stad, Beirut i Syrien, plyndret den og dræbt mange af de Tyrkiske Jndvaanere. – Bladet den Nürnberger Correspondent melder fra Dresden det Rygte at Fyrste Alexander Ypsilanti, som i 5 Aar er bleven holdt arresteret paa den Ungariske Fæstning Munkatsch har erholdet sin Friehed ifølge Anmodning fra den Russiske Gesandt i Vien, og vil formodentlig etablere sig i Dresden, hvor hans Landsmand Fyrste Cantacuzeno allerede har opholdet sig i flere Aar. Ogsaa taler samme Blad om, at de Preussiske Tropper i Storhertugdømmet Posen skulle forstærkes. Fra Constantinopel berettes under 11te April: at Englands, Frankerigs og Østerrigs Gesandte have den 7de og 18de afsendt overordentlige Courerer til deres Hoffer ved Efterretningen om det Russiske Ultimatum, og skulle tillige, dog uden at være opfordrede dertil af Hr. v. Minciaky, hvilken endog udtrykkelig skal have erklæret at han ikke har faaet nogen Jnstruktion des angaaende, have gjort foreløbige Skridt hos Reis Effendi for at formaae Porten til at antage det Russiske Ultimatum. Den Engelske Ambassadeur Hr. Stratford Canning fortsætter sine Underhandlinger til Grækernes Fordeel med stor Virksomhed men synes at være endnu langt fra Maalet. Fra Archipelet erfarer man, at den Engelske Commodore Hamilton har advaret alle Engelske Koffardieskibe om at de formedelst de mange Corfarer ikke skulle seile uden under Convoi af Krigskibe. - J Wien haaber man at Freden skal blive vedligeholdet, da Hr. Strafford Canning holder hyppige Conferencer med Rets Effendi og anvender alt muligt for at formaae Porten til at give efter. Den bedste Dæmning imod Krigens Udbrud er dog vel formodentlig Pesten, som ifølge Efterretninger fra Berlin paa nye skal være ud Journal des brudt i Moldau og Wallachiet. - Debats siger: at der i det Russiske Ultimatum forlanges, at der skal forhandles imellem den Russiske Regiering og Porten om de Besværinger, som hiin har at føre imod denne, iblandt andet om de Grusomheder, som ere blevne begaaede imod den Græske Geistlighed og imod Græske private Personer som have været forsynet med Sikkerheds=Beviiser, paa Morea og Øerne. Det er let at bemærke, siger dette Blad, hvilken stor Forandring der er foregaaet i Ruslands Politik, og den Tone, som det antager er ikke Tonen af en Magt, som frygter for Krigen. Vi haabe derfor, at Tyrkerne, som ere forblindede af den Tillid, som de sætte til andre Magters Venskab, ville blive fortørnede. dette Tilfælde forlader Hr. v. Minziaky Pera og begiver sig til General Sabanlew, hvorpaa manda formodentlig vil snart see ved Donau den hellige Nikolaus Fane. Fra det Øieblik af vil Grækenland reise sig, og indtil den Tid vil det holde sig.